Súradnice: 59°16′S 15°12′V﻿ / ﻿59,267°S 15,200°V﻿ / 59.267; 15.200

**Örebro** je hlavné mesto provincie Örebro v strednom Švédsku. V meste žilo v roku 2010 107 038 obyvateľov.

Dejiny
------

Örebro dostalo mestské práva prostredníctvom kráľovskej charty v roku 1404.

Örebro okolo roku 1700
Örebro v preklade znamená most cez štrkové brehy. Rieka Svartån preteká mestom a vlieva sa do jazera Hjälmaren. Polohou v strede krajiny bolo mesto predurčené na prirodzené centrum obchodu v stredovekej Škandinávii, čo je uvedené už v záznamoch z 13. storočia. Staré budovy z týchto čias sú napríklad základy mestského kostola, budovy, ktorá prešla mnohými úpravami. Prirodzené centrum mesta bol hrad Örebro, ktorý sa nachádza na ostrove rieky Svartån, a ktorý rozdeľuje mesto na severnú a južnú časť. Bol postavený počas správcovstva Birger Jarl na začiatku 13teho storočia a počas vlády Gustava Vasu okolo roku 1560 bol zväčšený a upravený.

Pozoruhodné udalosti v histórii mesta zahŕňajú parlamentné zasadanie v Örebro v roku 1810, kedy Jean-Baptiste Bernadotte bol zvolený za švédskeho korunného princa. 
Aj keď Örebro bolo v minulosti dôležitým obchodným centrom, začalo sa dynamicky rozvíjať najmä od polovice 19. storočia, kedy sa stalo významným centrom obuvníckeho priemyslu.

Pamätihodnosti mesta
--------------------

Vodná veža Svampen
Hrad v Örebro
Zámok Örebro je jedným zo symbolov mesta. Staré mesto Wadköping sa rozprestiera na brehoch rieky Svartån. Nachádza sa tam množstvo drevených domov z 18.a 19. storočia, je miestom výstav a domovom viacerých múzeí. Vodná vež v Örebro má názov Svampen (Hríb) z dôvodu jej nezvyčajného tvaru. Je to tiež populárna vyhliadková veža s reštauráciou v najvyššej časti a v roku 1958 bola kópia veže postavená v Rijáde v Saudskej Arábii. 

Univerzita v Örebro je jednou z najmladších v krajine. Vznikla v roku 1999 a v súčasnosti má približne 16000 študentov. Gusavsvik, najväčší akvapark v Škandinávii sa nachádza len jeden kilometer od centrálnej časti mesta. S približne 700tisícmi návštevníkmi ročne je štvrtým najnavštevovanejším v krajine.

Geografia a podnebie
--------------------

Örebro má mierne a vlhké kontinentálne podnebie.

| Počasie Örebro |
| --- |
| Mesiac | Jan | Feb | Mar | Apr | Máj | Jún | Júl | Aug | Sep | Okt | Nov | Dec | Rok |
| Najvyššia priemerná °C (°F) | 0(32) | 1(34) | 5(41) | 11(52) | 16(61) | 20(68) | 22(72) | 22(72) | 17(63) | 10(50) | 4(39) | 0(32) | 10,7(51,3) |
| Najnižšia priemerná °C (°F) | -4(25) | -4(25) | -3(27) | 0(32) | 5(41) | 9(48) | 11(52) | 11(52) | 7(45) | 3(37) | 0(32) | -4(25) | 2,6(36,7) |
| Zrážky mm (palce) | 38(1.5) | 36(1.42) | 23(0.91) | 35(1.38) | 45(1.77) | 65(2.56) | 94(3.7) | 41(1.61) | 49(1.93) | 69(2.72) | 57(2.24) | 52(2.05) | 604(23,78) |
| *Zdroj: MSN Weather* |

Osobnosti mesta
---------------

* Nina Persson, speváčka skupiny The Cardigans
* Daniel Švédsky, manžel korunnej princeznej Viktórie Švédskej
* Ronnie Peterson, automobilový pretekár

Zdroje
------

1. ↑   *SWEDEN: Orebro* [online]. [Cit. 2012-01-10]. Dostupné online. (anglicky)
2. ↑   *Weather Information for Örebro* [online]. World Weather Information Service, [cit. 2009-01-01]. Dostupné online.

Externé odkazy
--------------

* Oficiálna stránka mesta a provincie